અમરેલી જિલ્લા સંકલન અને ફરીયાદ સમિતીની બેઠક ને સંબોધતા કલેકટરશ્રી આયુષ ઓકે જણાવ્યું હતું કે, વિકાસ પ્રક્રિયા વેગવાન બને અને લોકોના પાયાના પ્રશ્ર્નો નો સત્વરે ઉકેલ આવે તેવો અભિગમ અપનાવવા અધિકારીઓને સુચવ્યું હતું તેમણે આગામી સમયમાં એકતાયાત્રા,ક્રોપ કટીંગ,ગ્રામસભા જેવા કાર્યક્રમમાં સુદ્ઢ આયોજન કરીને યોજવામાં આવે તેમ તેમણે જણાવ્યું હતું.જિલ્લાની સંકલન અને ફરીયાદ સમિતીની બેઠક દરમિયાન ધારાસભ્ય શ્રી વિરજીભાઇ ઠુંમરે ગામડાના પરા વિસ્તારમાં વિજજોડાણ આપવા,પ્રધાનમંત્રી આવાસ યોજના,સીસી રોડની તપાસણી ,એસ.ટી.બસ સેવા,ડ્રાઇવીંગ લાયસન્સ આપવામાં સરળતા,રસ્તાના રીપેરીંગ કામોના પ્રશ્ર્નો રજૂ કર્યા હતા.જે નિવારવા અંગેની કાર્યવાહી હાથ ધરવામાં આવી હતી.